पाएं अपने शहर की ताज़ा ख़बरें और फ्री ई-पेपरडाउनलोड करें
मशहूर निर्माता निर्देशक करण जौहर को आपने कई अवॉर्ड फ़ंक्शंस की मेज़बानी करते देखा होगा.
टीवी पर वो अपने चैट शो \'कॉफ़ी विद करन\' में भी कई फ़िल्मी सितारों से सवाल जवाब करते नज़र आए.
(करण जौहर की \'गिप्पी\')
कुछ फ़िल्मों में भी आपने उन्हें छोटी मोटी भूमिकाएं करते देखा होगा. उन्हें आपने शाहरुख खान के साथ उनकी सुपरहिट फ़िल्म \'दिलवाले दुल्हनिया ले जाएंगे\' में उनके दोस्त की एक छोटी सी भूमिका में देखा होगा. लेकिन वो खलनायक के तौर पर कैसे लगेंगे. दिलचस्प सवाल है. और इसका जवाब अगले साल तक मिल जाएगा.
(सिनेमा और सेंसर बोर्ड)
दरअसल करण जौहर पहली बार किसी फ़िल्म में नकारात्मक भूमिका करने जा रहे हैं. और ये फ़िल्म है रणबीर कपूर की \'बॉम्बे वैलवेट\'.
जिसका निर्देशन अनुराग कश्यप करेंगे. जल्द ही फ़िल्म की शूटिंग शुरू होने वाली है.\'बॉम्बे वैल्वेट\' की कहानी
\'बॉम्बे वैल्वेट\' इतिहासकार ज्ञान प्रकाश की किताब \'मुंबई फ़ेबल्स\' पर आधारित है. फ़िल्म 60 के दशक की कहानी है.
अनुराग कश्यप 60 के दशक का मुंबई को फ़िल्म में दिखाएंगे. हालांकि फ़िल्म की शूटिंग श्रीलंका में होगी.
फ़िल्म में रणबीर कपूर और अनुष्का शर्मा की मुख्य भूमिका है. फ़िल्म में आज़ादी के बाद के मुंबई और इसके शुरुआती औद्योगिक युग को दिखाया जाएगा.
फ़िल्म अगले साल क्रिसमस में रिलीज़ होगी. क्रिसमस में अक्सर ही सितारे अपनी बड़ी फ़िल्में रिलीज़ करना चाहते हैं.
बीते कुछ सालों में क्रिसमस पर आमिर ख़ान की तारे ज़मीन पर, गजनी और 3 इडियट्स शाहरुख ख़ान की डॉन 2 और सलमान ख़ान की दबंग 2 क्रिसमस पर ही रिलीज़ हुई थीं और सुपरहिट साबित हुईं.
(बीबीसी हिन्दी के एंड्रॉएड ऐप के लिए क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn